Rasmus Brygger var indtil stiftelsen af centeret chefkonsulent i [[Dansk Arbejdsgiverforening]], hvor han var ansvarlig for erhvervslivets integrationspolitik. Han var desuden kendt som debattør og havde en fortid som landsformand for [[Liberal Alliances Ungdom]].<ref name=kd>[https://www.kristeligt-dagblad.dk/danmark/nyt-videnscenter-integration-vil-modvirke-polariseret-debat Nyt videnscenter for integration vil modvirke ”polariseret debat”. Artikel i Kristeligt Dagblad 6. februar 2020.]</ref> Med centeret ønskede han at skabe et mere oplyst grundlag for integrationsdebatten i Danmark. Ved opstarten udtalte han til [[Kristeligt Dagblad]], at den hidtidige debat om emnet i Danmark var meget polariseret, og at der var mange misvisende tal om emnet i omløb. Han ønskede med centeret at opbygge et netværk af forskere, virksomheder og fagfolk, som havde interesse i at højne kvaliteten af debatten.<ref name=kd/> Dermed håbede han, at fakta ville komme til at spille en større rolle, og at positionerne i integrationsdebatten ville blive mindre fastlåste.<ref>[https://www.weekendavisen.dk/2020-29/samfund/fordommenes-arena Henrik Dørge: Fordommenes arena. Artikel i Weekendavisen 17. juli 2020.]</ref>
Filosofi Historie Foreninger Organisationer